CELEX: 31991R0964
Language: hr
Date: 1991-04-18 00:00:00
Title: Uredba Komisije (EEZ) br. 964/91 od 18. travnja 1991. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               49
            
         31991R0964
   
               L 100/14
            
            
               SLUŽBENI LIST EUROPSKE UNIJE
            
            
               18.04.1991.
            
         
      UREDBA KOMISIJE (EEZ) br. 964/91
   od 18. travnja 1991.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EEZ) br. 315/91 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da su mjere predviđene u ovoj Uredbi u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   Primjenjuje se od 30. travnja do 31. prosinca 1991. na proizvod br. 1 iz Priloga, a na proizvod br. 2 iz Priloga od 1. kolovoza 1991.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. travnja 1991.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 37, 9.2.1991., str. 24.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Proizvod u obliku praha sa sljedećim osnovnim analitičkim svojstvima (maseni udio u %):
                        
                     
                           
                                       —
                                    
                                    
                                       mliječna mast
                                    
                                 
                        
                           5,8,
                        
                     
                           
                                       —
                                    
                                    
                                       bjelančevine surutke
                                    
                                 
                        
                           74,3
                        
                     
                           (78,9 suhe mase),
                        
                     
                           
                                       —
                                    
                                    
                                       laktoza
                                    
                                 
                        
                           6,0,
                        
                     
                           
                                       —
                                    
                                    
                                       pepeo
                                    
                                 
                        
                           2,9.
                        
                     
            
               0404 90 33
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 0404, 0404 90 i 0404 90 33.
               Zbog sadržaja bjelančevina, laktoze i mliječne masnoće koji se značajno razlikuje od onog u surutki u prahu, proizvod se isključuje iz oznake KN 0404 10.
            
         
               
                           2.
                        
                        
                           Gljive vrste Agaricus, u potpunosti skuhane. Gljive su uronjene u vodu kojoj može biti dodana sol i/ili limunska kiselina i/ili SO2, te su rashlađene.
                        
                     Gljive nepripremljene u pakiranja za pojedinačnu prodaju upotrebljavaju se uglavnom kao sirovina u industriji konzerviranja hrane.
            
            
               2003 10 10
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, dodatnom napomenom 1. uz poglavlje 20. i tekstom oznaka KN 2003, 2003 10 i 2003 10 10.